《洪表侄》
清代·缪重熙

一别浮云世态更，晋陵劫火尚纵横。心头遥溯深离绪，海角相逢话旧情。

往事不堪重记忆，宦游应许遂生平。烽烟未靖需材急，捧檄驰驱好请缨。

作者简介：号星熊，字心农，郡庠生。家贫力学，品德高尚。至孝亲割股疗亲疾，嘉庆十九年生，同治六年卒。邑志传孝弟，有检身集十二卷，桂荫轩诗稿二卷。